cyanic-selkie/wikianc huggingface dataset:
William H. Tunner
Tre stategiske luftbroer i krigs- og fredstider
Senere arbeidet han som operasjonell leder i Military Air Transport Service (MATS) i forbindelse med luftbroen til Berlin i perioden 1949–1951.
Under Koreakrigen fra 1950 til 1953 organiserte Tunner atter en luftbro.
Ceratonia oreothauma
Ceratonia oreothauma er et eviggrønt treslag i erteblomstfamilien.
Denne arten ble ikke beskrevet før i 1980 og er den eneste nære slektningen til johannesbrødtreet (Ceratonia siliqua), som vokser i middelhavsområdet. Ceratonia oreothauma vokser svært spredt i ørkenområder, og ulike underarter er funnet både i Somalia og Oman.
Baudette River
Baudette River er en kort sideelv og tilsig til Rainy River i det nordlige Minnesota i USA. Rainy River, Lake of the Woods, elva Winnipeg, Winnipegsjøen og Nelson danner alle en del av tilsiget til Hudsonbukta. Alle renner gjennom et flatt område som i førhistorisk tid var isbreen Lake Agassiz.
I hele sin lengde flyter elven gjennom det østlige Lake of the Woods County. Elven går sammen med Rainy River ved byen Baudette, på motsatt side av byen Rainy River i Ontario i Canada.
Anders Corneliussen
Anders Corneliussen (født 1785 (døpt 3. desember 1785) i Ytre Eide, død 1. mars 1833) var en norsk kjøpmann og politiker. Han var stortingsrepresentant for Christianssand fra 1833 til 1835. Han var gift med Marthe Ouensdatter og de var foreldre til kjøpmann i Christianssand Elias Corneliussen (1818–1880), besteforeldre til cand.theol. Andreas Martin Corneliussen og oldeforeldre til kontreadmiral og forsvarssjef Elias Corneliussen.
Han deltok i krigen i 1808. I Christianssand eide han et skip, tobakksfabrikk og drev med fiskeeksport. Han skal ha vært en streng haugianer.
Ulf Åsgård
Ulf Boson Åsgård (født 12. desember 1948) er en svensk psykiater. Han er utdannet ved Karolinska Institutet (avgangsår 1969). Han tok en ph.d. i suicidologi i 1990 (Suicide among Swedish women: A psychiatric and epidemiologic study), og MD i 1976. Åsgård er blant annet kjent for å ha innført gjerningsmannsprofilen i svensk psykiatri.
Åsgård kritiserte den første sakkyndige utredningen av Anders Behring Breivik.
Liu Xiaomei
Liu Xiaomei (født 2. mai 1985 i Chuzhou i provinsen Anhui) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Jacob Aall (1754–1826)
Jacob Aall (født 1754 i Eidanger, død 1826) var en norsk grosserer og godseier, og et medlem av Aall-familien. Han var eier av Borgestad gård fra 1787 til 1822. Han var sønn av Niels Aall (1702–1774) og Fredrikke Sophie Rasch, og var onkel til eidsvollsmannen Jacob Aall.
Aall var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.
I sitt og hennes andre ekteskap, fra 1796, var han gift med Christiane Elisabeth Bøyesen (Ording). Hun var enke etter den langt eldre Diderich von Cappelen. I sitt andre ekteskap hadde han fire barn som overlevde spedbarnsalderen: Tre barn (to døtre og en sønn) døde som spedbarn.
Svigersønnene Realf Ottesen, Otto Christian Ottesen og Jacob Grubbe Ottesen var brødre, og var fetre av sine ektefeller. Deres mor Kirstine Realfsdatter Bøyesen (Ording) (1755–1830) var søster av Christiane Elisabeth Bøyesen. Deres far var prost på Nedre Romerike Otto Ottesen (født 1743 i Rødby i Danmark, død 1819).
Sääksmäki
Sääksmäki er en tidligere kommune i landskapet Birkaland i Finland. Kommunen hadde innbyggere i 1970, og arealet var 216 km². Sääksmäki var en finskspråklig kommune.
thumb|left|200px|Sääksmäki gråstenskirke I Sääksmäki ligger flere bygdeborger. Den største av dem ligger i Rapola.
Sääksmäki gråstenskirke ble bygd rundt år 1500. I kirken finnes noen treskulpturer fra en eldre kirke.
Coco (elv)
Coco (miskito: Wanki), tidligere kjent som Segovia, er ei elv i det sørlige Honduras og det nordlige Nicaragua. Den har sin opprinnelse nær San Marcos de Colón i Honduras, og renner om lag 750 kilometer ut til Det karibiske hav ved odden Cabo Gracias a Dios. Den er dermed den lengste elva i Mellom-Amerika. Den midtre og nedre strekninga av elva utgjør den østlige delen av grensa mellom Honduras og Nicaragua.
Santa Rosa de Goiás
Santa Rosa de Goiás er en kommune i delstaten Goiás i sentral-vestregionen av Brasil.
Anna Frolina
Anna Aleksejevna Bulygina (russisk: Анна Алексеевна Булыгина; født 11. januar 1984 i Salekhard, Tjumen oblast) er en russisk skiskytter som fra 2015 konkurrerer for Sør-Korea.
24. januar 2008 stod hun for en stor overraskelse da hun gikk til topps i jaktstarten i Antholz. Hun seiret etter et spennende spurtoppgjør mot finske Kaisa Mäkäräinen og hviterussiske Darja Domratsjeva, som ble henholdsvis nummer 2 og 3.
Alf Olov Johansson
Alf Olov Johansson (født 1940 i Harmånger i Hälsingland, død 2013 i Karlstad) var en svensk professor i økonomisk historie ved Uppsala universitet og senere ved Universitetet i Oslo.
Johansson var en av grunnleggerne av Svenska kommittén för arbetslivshistorisk forskning og en av redaktørene for utgivelsen Dagsverken – 13 essäer i arbetets historia (1994). Johanssons bidrag, kapitlet «En energi hade vi innerst inne», handler om verkstedsarbeidernes makt i produksjonen. I doktoravhandlingen Den effektiva arbetstiden (1977) tok Johansson for seg arbeidsintensitetens problem i den svenske verkstedsindustrien.
Johansson ledet det store forskningsprosjektet «Det svenska arbetets historia» ved Uppsala universitet. Det munnet ut i en rekke bøker om industriarbeidets historie i Sverige. Han bidro sjøl med studier av Stocka sågverk i Hälsingland og Svenska stålpressnings AB i Olofström. Han hadde sjøl vokst opp i et sagbruksarbeiderhjem i Hälsingland.
På 1980-tallet var han en drivkraft i et nasjonalt og internasjonalt forskernettverk om arbeidslivshistorie.
Yvoir
Yvoir er en kommune i den belgiske provinsen Namur.
Santa Tereza de Goiás
Santa Tereza de Goiás er en kommune i delstaten Goiás i sentral-vestregionen av Brasil.
Ilja Konovalov
Ilja Valerjevitsj Konovalov (russisk: Илья Валерьевич Коновалов, født 4. mars 1971 i Kursk oblast, Russland) er en russisk friidrettsutøver som konkurrerer i sleggekast.
Konovalovs første internasjonale mesterskapsfinale var VM 1995 i Göteborg, hvor han endte på sjuendeplass med et kast på 76,50. I OL 1996 klarte han sjetteplass med 78,72. Samme plassering ble oppnådd året etter, i VM 1997 i Athen. I EM 1998 ble det niendeplass og under VM 1999 endte han som nummer ti.
Bedre gikk det i OL 2000 i Sydney hvor han endte på femteplass med 78,56. Karrierens foreløpige høydepunkt kom under VM 2001 i Edmonton med bronsemedalje etter å ha kastet 80,27. Dette er hans eneste medalje fra et seniormesterskap til nå. I 2007 ble han utestengt i to år for doping.
Pomabamba (distrikt)
Pomabamba er et distrikt i provinsen Pomabamba i regionen Ancash i Peru. Distriktets nasjonale statistikkode er 021601 og hovedstaden er Pomabamba. Distriktet ble opprettet den 21. februar 1861.
Odd Fellow-paleet
Odd Fellow paléet, Berckentinske palé eller Schimmelmanns palé er en rokokkobygning i Bredgade, Frederiksstaden i København, som ble oppført 1751–1755 og som danner point de vue for Dronningens Tværgade. Paléet er tegnet av Johann Gottfried Rosenberg under Nicolai Eigtveds overoppsyn for geheimeråd Christian August von Berckentin. Opprinnelig het bygningen «Berckentinske palé» eller «Schimmelmanns palé» etter den senere eieren, den rike finansminister Heinrich Carl von Schimmelmann og hans sønn, Ernst Heinrich von Schimmelmann. I sistnevntes eiertid var paléet kjent for et blomstrende salong- og selskapsliv med Charlotte Schimmelmann som midtpunkt.
I 1884–1890 ble paléet bygget om til bruk for konserter ved arkitektene Johan Schrøder og Georg Wittrock for A/S Koncertpalaiset. I forlengelse av paléets havefasade oppførte arkitektene en stor konsertsal som la beslag på den tidligere haven. Samtidig ble halvparten av gittermuren mot Bredgade solgt (finnes i dag ved Søllerød slott) og to butikkpaviljonger med kupler ble oppført i en nyrokokkostil. De fleste rokokkorommene i selve hovedbygningen forble imidlertid uendret. Paléet ble heretter kjent som «Koncertpaléet» og konsertsalen med den fremragende akustikken ble et populært samlingssted i det københavnske kulturliv. I 1901 kjøpte Odd Fellow Ordenen bygningen og det skiftet da navn til «Odd Fellow paléet». Ordenen innredet en losjesal mm. i øverste etasje og lot paléet bli restaurert ved Christian Mandrup-Poulsen. I 1950-årene ble de festlige kuplene på butikkpaviljongene fjernet ettersom de var utette, og historismen i mellomtiden var kommet i miskreditt.
Det brøt ut en voldsom brann i 1992 og konsertsalen ble helt ødelagt og mange rom i paléet brant ut. Kartusjen med våpenskjoldet i sandsten falt ned gjennom taket og smadret stukkloftene. Paléet ble imidlertid oppført igjen og minutiøst restaurert, men konsertsalen ble ikke gjenreist; bl.a. idet man ikke nødvendigvis ville kunne gjenskape den gode akustikken. Dermed fikk paléet sin gamle hage tilbake.
Morten Mattson
Morten Mattson (født 1970) er en norsk karateutøver som representerer Lørenskog Karateklubb.
Odd Fellow-paleet
Bygningen er fredet.
Morten Mattson
Han vant 7 NM-gull i perioden 2010–2017.
Christopher Mohr
Christopher Mohr (født 12. januar 1990) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Riksmålspartiet
Riksmålspartiet var et politisk parti som stilte til valg i Norge fra 1910 til 1931. Partiet regnes som tilknyttet til Høyre. Det hadde sitt utspring i språkstriden i Norge, særlig knyttet til innføring av sidemålsstilen i 1907.
Partiet stilte lister i flere kommuner, i kortere eller lengre tid, og som regel med utgangspunkt i lokale stridsspørsmål. Partiet ser ikke ut til å ha hatt noen sentralorganisasjon.
Ved Stortingsvalget 1912 fikk partiet 1 033 stemmer, og stilte liste i valgkretsene Namdalen, Søndre Nordmør, Romsdal og Karmsund. Ved kommunestyrevalget 1925 fikk partiet 27 277 stemmer i 5 ulike fylker, og fikk 35 kommunestyrerepresentanter. Ved de to påfølgende valgene, i 1928 og 1931, fikk partiet 332 og 338 stemmer og bare 9 representanter.
Ordførere fra Riksmålspartiet var blant andre Haakon Rochseth i Frosta, Bernhard Rostad i Verdal, Gustav Ertzgaard i Frol, Lorents Seem i Snåsa og Karl Klingen i Klinga kommune.
Jeg om dagen, du om natten
Jeg om dagen, du om natten (tysk originaltittel: Ich bei Tag und Du bei Nacht er en tysk romantisk komedie fra 1932 regissert av Ludwig Berger med Käthe von Nagy og Willy Fritsch i hovedrollene.
Handling
Utgangspunktet for filmen er at en ung kvinne og en ung mann leier samme hybel; hun sover der om natten og arbeider som manikyrist om dagen; han er kelner om natten og sover på hybelen om dagen. Til tross for at de aldri møtes, irriterer de hverandre grenseløst. En dag treffes de, uten at noen av dem skjønner at de har møtt den personen de deler hybel med.
Rolleliste
Comedian Harmonists gjør også en liten "gjesterolle" i form av at en av deres sanger spilles av på en grammofonplate i filmen.
Musikk i filmen
sunget av Käthe von Nagy og Willy Fritsch
sunget av Willy Fritsch
All musikk komponert av Werner R. Heymann med tekster av Robert Gilbert.
Andre versjoner
En separat franskspråklig innspilling ble også gjort med regi av Claude Heymann. I denne versjonen, som har tittelen À moi le jour, à toi la nuit, spilte Käthe von Nagy sin rolle om igjen på fransk, mens de fleste andre rollene ble byttet ut med franske skuespillere. Premieren av À moi le jour, à toi la nuit fant sted 23. desember 1932 i Paris.
Det ble også foretatt en engelskspråklig innspilling med tittelen Early to Bed i Gaumont British sitt studio i England, hvor Fernand Gravey spilte den mannlige hovedrollen mot Heather Angel. Denne hadde premiere i London den 27. november 1933.
This Is the Police
This Is the Police er et eventyr- og strategispill utviklet av det belarusiske studioet Weappy Studio, og utgitt av Nordic Games og EuroVideo Medien. Det ble først utgitt 2. august 2016 for Windows, OS X og Linux, og ble senere utgitt for PlayStation 4 og Xbox One 22. mars 2017, og igjen for Nintendo Switch 24. oktober 2017. I videospillet får spilleren kontrollere protagonisten Jack Boyd, som blir tvunget til å pensjonere seg tidlig av en korrupt borgermester. Spillet tar sted i den fiktive byen «Freeburg» i 1985, i løpet av Boyds siste 180 dager som politibetjent. Spillet mottok blandede omtaler.
Videospillet fikk en oppfølger – This Is the Police 2 – for de samme plattformene i 2018.
En mobilversjon av samme spillopplevelse ble utviklet av HandyGamesi 2019, med en oppfølger i mars 2020. Spin-off-spillet Rebel Cops ble utgitt for mobiltelefoner og PC i august 2020.
Spillopplevelse
This Is the Police er et videospill hvor man må håndtere saker mens tiden løper. I spillet styrer spilleren Jack Boyd, en politisjef i spillets Freeburg som må pensjonere seg om 180 dager. Spillet er presentert gjennom bilder og tekst på et isometrisk kart.
Spilleren har oppgaven å samle inn 500,000 dollar i løpet av hans siste seks måneder som politibetjent, og kan samle inn penger på forskjellige måter, som å bruke den lokale mafiaen. Mafiaen kan spørre spilleren å se vekk fra noen kriminelle handlinger og motta penger, eller spørre om de ønsker å forbli levende. Spilleren blir oppringt og har oppgaven å prioritere noen samtaler og håndtere staben. Basert på hvor viktig telefonsamtalene er, blir forskjellig antall politibetjente sendt til områdene som blir oppringt om. Senere i spillet får spilleren sende SWAT-grupper og forsterkninger. Spilleren må vise omhu med hvor mange betjente som blir sendt til hver kriminelle handling, siden noen handlinger ikke kan bli stoppet om det ikke er nok betjente til overs. Om en spiller ikke kan stoppe en kriminell handling, blir lønnen og staben til spilleren mindre. Senere i spillet begynner staben å velge sider basert på to politikerfigurer, Mayor Rogers og Robespierre.
Utvikling og utgivelse
En Kickstarter-side for This Is the Police ble skapt i januar 2015. Det opprinnelige målet var 25,000 amerikanske dollar, og kampanjen tjente opp 35,508 amerikanske dollar.
Jon St. John er stemmeskuespilleren for protagonisten Jack Boyd.
This Is the Police ble fremvist ved spillmessa PAX East 2016. Det var planlagt å utgi spillet 28. juli 2016, men utgivelsen ble skjøvet fem dager på grunn av en feil ved utgiveren.
Mottakelse
This Is the Police mottok «blandede eller gjennomsnittlige omtaler» i følge omtalesamlernettstedet Metacritic, basert på 35 kritikeromtaler.
Kritikere roste spillets handling og design. Alex Gilyadov ved GameSpot formidlet at handlingen var gripende, og roste også spillets design. Juan Garcia ved IGN roste Jon St. Johns stemmeskuespilling, den visuelle stilen og handlingen. Caitlin Cooke roste spillmekanismene og spillets design. Kate Gray ved PC Gamer sa at spillets ser og høres «nydelig» ut.
Omtaleforfatterne likte ikke at spillet og handlingen virket repetitive. Jeff Cork ved Game Informer skrev at han kjedet seg halvveis gjennom spillet. Caitlin Cooke formidlet at hun «følte [seg] dratt gjennom spillet uten dirigering eller omtanke» etter tjue dager i spillets gang. Brent Ables ved Kill Screen nevnte at han mistet synet av spillets mål ved dag nummer 100. Kate Gray mente at spillet ble kjedelig etter et par timer.
Edward Smith ved International Business Times skrev at «This Is the Police er et rikt videospill samtidig som det er en dårlig fremvisning av temaet i det». Han bemerket at de forskjellige kontroversielle hendelsene rundt politiet i USA som hendte rundt spillets utgivelsesdato, at han trodde spillet var bundet til å bli kritisert.
Alia Delia Eichinger
Alia Delia Eichinger (født 19. juli 2001) er en tysk freestylekjører.
Hun representerte Tyskland under Vinter-OL 2022 i Beijing, hvor hennes beste resultat var nummer 17 i slopestyle.
Robert White
Robert White (født 5. april 1983) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Judo under Sommer-OL 1992 – 71 kg menn
71 kg for menn i judo under Sommer-OL 1992 i Barcelona ble arrangert i juli 1992 på Palau Blaugrana.
Li Weiwei
Li Weiwei (født 7. juli 1982 i Kunming) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Santa Terezinha de Goiás
Santa Terezinha de Goiás er en kommune i delstaten Goiás i sentral-vestregionen av Brasil.
Tese
Tese av gresk thesis (setning) brukes i dag om en vitenskapelig påstand eller læresetning. Antitese er et motsatt synspunkt. Syntese er av samme greske rot, og betyr sammenkopling, sammensetning.
I marxistisk filosofi opereres med en virkelighetsbeskrivelse, der virkeligheten i dag kan kalles en tese, mens en annen og kanskje mere rettroende og motvendt beskrivelse utgjør dennes antitese. Motsetningen vil kunne gå opp i en syntese (sammensmelting) som i sin tur blir en ny tese som får sin antitese osv.
Ved helgenkåringer i den katolske kirke, vil en komité fremsette en tese, mens der oppnevnes en djevelens advokat som har i oppgave å fremme antitesen, det vil her si å finne og fremme motargumenter.
Tese, antitese og syntese er også mye i fokus når man snakker om samtalens kunst, og dens mester Sokrates, hvor tese er en påstand, antitese er et motstående argument og syntese er konklusjonen.
Se også
أطروحة أكاديمية Dissertasiya Дисертация Thèse 논문 Թեզ शोध-प्रबन्ध Tezo Disertasi Doktorsritgerð תזה Disertacija Disszertáció 論文 Dysertacja Tese Thesis Disertacija Avhandling วิทยานิพนธ์ Đồ án tốt nghiệp 论文
Glyn Johns
Glyn Johns (født 15. februar 1942 i Epsom, Surrey, England) er en britisk lydtekniker og plateprodusent.
Han har jobbet med kjente artister som The Beatles, Led Zeppelin, The Rolling Stones, The Who, The Eagles, Eric Clapton, The Clash, Midnight Oil, Blue Öyster Cult, Linda Ronstadt, Emmylou Harris og mange andre.
Johns forsøkte seg først som sanger, men begynte å jobbe som lydtekniker sent på 1960-tallet ved ulike platestudioer i London. I 1969 ble Johns bedt om å ta hånd om Get Back-innspillingene til The Beatles med sikte på å få laget et album av dem. Johns satte sammen ulike versjoner av et album, men ingen av disse ble godkjent av gruppa for utgivelse. Til slutt ble oppdraget gitt videre til Phil Spector, som gjorde ferdig et album som ble gitt ut under tittelen Let It Be.
Johns er særlig kjent (og anerkjent) for arbeidet han senere gjorde for countryrockgruppa The Eagles. Hans arbeid på gruppas tre første album ble sterkt medvirkende i å skape gruppas særegne lydbilde og identitet, og The Eagles ble i løpet av sin karriere en av historiens mestselgende platesuksesser i USA.
Ordovicium
Ordovicium er en periode i jordens oldtid. Den begynte for 488.3±1.7 millioner år siden og sluttet for 443.7±1.5 millioner år siden. Ordovicium ble første gang definert av Charles Lapworth i England og Wales i 1879, og perioden ble oppkalt etter det keltiske folket Ordovices. Det definerende for Lapworth var en spesiell utviklingslinje av avsatte fossiler av graptolitter, som Lapworth hverken klarte å plassere i kambrium eller silur. I ordovicium opptrådte forøvrig fisk og karsporeplanter for første gang.
Ordovicium er den perioden vi kjenner med størst havspredning og høyest verdenshav, og avsetningene fra ordovicium er overveiende marine. Bergartene er dermed kalkrike med avsetninger som kalkstein i noe leirskifer, og langt mindre i sandstein.
Avgrensing og epoker
Ordovicium startet med den kambrisk-ordoviciske masseutdøingen omkring 488 millioner år siden. Perioden endte med en ny utdøing for omkring 443 millioner år siden, hvor 60 % av de marine slektene forsvant, og deretter begynner perioden silur.
Tektonikk
I ordovicium lå landområdene fortsatt spredt i verdenshavet. De store, epikontinentale (kontinentomsluttende) havene som var så karakteristiske etter at superkontinentet Pannotia sprakk opp i kambrium, varte et godt stykke inn i ordovicium. I løpet av ordovicium og den påfølgende silur dannet det seg et epikontinentalt havområde som skilte Laurentia (Nord-Amerika) fra Baltica (Europa). Dette tidlige «Atlanterhavet» – kjent som Iapetushavet – kan ha oppstått på bakgrunn av havbunnspredning, trolig ved at en midthavsrygg presset havbunnen ut til hver side slik det også skjer i Atlanterhavet i dag. Avsetning av marine sedimenter skjedde på landområder som var dekket av grunne hav i denne perioden.
Ved inngangen til mellomordovicium ble derimot mange av de grunne mellomhavene dekket av tørt land. Også Iapetushavet trakk seg sammen da Baltica, Avalonia og Laurentia drev mot hverandre. I hele perioden drev det lille kontinentet Avalonia (som hadde brutt løs fra Gondwana i kambrium) nordover og nådde nå så langt at det kolliderte med Baltica i øst og Laurentia i vest. Dagens Vest-Europa, Sentral-Europa, Italia, Vest-Balkan, Storbritannia, Newfoundland og deler av østkysten av USA er rester av Avalonia. På denne tiden oppsto noen fjellkjeder gjennom orogenese, blant annet Ardennene og Karpatene i Europa langs linjen hvor Avalonia møtte Baltica, og dessuten de østlige Appalachene øst i staten New York. Midtre og øvre ordovicium hadde betydelig vulkanisme forbundet med denne urolige utviklingen.
I dag kan vi finne marine, kalkrike avsetninger fra ordovicium i stabile kontinentalsokler og i områder som har hatt liten tektonisk aktivitet. I Oslofeltet finnes det ordovisiske bergarter preget av kornete kalkstein, som trolig ble avsatt på langgrunne hvite kalksandstrender, tilsvarende slik vi finner på Bahamas i dag. I Norge finner vi slike avsetninger blant annet sør på Hurum-halvøya, hvor en vulkan i det sentrale Hurum har presset opp tidligere begravde ordovicium-avsetninger, som nå er synlige i dagen i Ersvika.
Bergarter
De fleste avleiringer fra ordovicium er (omdannet) havbunn (dvs. sedimenter) og metamorfe, men også noen magmatiske bergarter. Bergartene er sedimentære og ofte kalkrike, fra grunn- og dyphavssedimenter. Vi finner hovedsakelig kalkstein, noe avsetning som leirskifer, og langt mindre sandstein. Kontinentene var små og det var dermed lite areal av erodert sand som kunne avsettes.
I Estland finner vi oljeskifer fra ordovicium ved Narva, helt øst i landet. Denne skiferen er grunnlag for utvinning av olje. Av viktige kalksteinsavsetninger er særlig Stora alvaret på Öland viktig, det ble dannet i ordovicium og skurt ned av svært arkaiske istider, til dagens flate landskap.
Klima
Klimaet var antakelig relativt varmt tidlig i ordovicium, men gjennomsnittstemperaturen var nok betydelig lavere enn i kambrium. På slutten av perioden drev Gondwana helt ned til polpunktet i sør og det var en serie istider som førte til et betydelig globalt fall i havnivået. Den brå havnivåforandringen vises godt blant annet på Hovedøya i Oslofjorden, der det er et brått skille fra lys grå kalkstein (avsatt på grunt vann) til brun slamstein avsatt på noen hundre meters dyp. Overgangen til silur er markert ved slutten på denne istidsperioden og en påfølgende avsmeltning med en marin transgresjon (havutvidelse gjennom stigende havnivå).
I ordovicium lå Norge 20° sør for Ekvator, tilsvarende Kalahariørkenen i det moderne Namibia og Kalahari. Selv om gjennomsnittstemperaturen globalt var lavere enn i kambrium, var klima lokalt i Norge varmere. Det finnes lite avsetninger fra denne perioden, men trolig var også Norge preget av tørre ørkener.
Planteliv
Matter av alger og bakterier var i størstedelen av ordovicium de eneste planteformer som eksisterte på land. Oksygeninnholdet i atmosfæren var derfor ganske lavt, og himmelen ville hatt et svakt grønnskjær (det er oksygen som gjør himmelen blå). Antakelig oppsto de første landplanter omkring 470 millioner år siden, trolig i form av en slags primitive levermoser (ikke egentlig en mose) og kanskje i symbiose med en slags sopp, men noe egentlig planteliv kan vi ikke snakke om, og det fantes derfor ikke noe jordsmonn på kontinentene – de bestod fortsatt av bart fjell eller sand. Dyre- og plantelivet var konsentrert i havet.
Dyreliv
Den kambrisk-ordoviciske masseutdøingen utryddet mange av kambrium-tidens arter av armfotinger og trilobitter, men av mange dyregrupper oppstod også en rekke nye arter i ordovicium. I tidlig ordovicium dominerte trilobittene, men f.o.m. mellomordovicium ble faunaen stadig mer sammensatt med blant annet mange bløtdyr og koraller. Masseutryddingen endte med en ny utdøing omkring 443 millioner år siden, hvor 60 % av de marine slektene forsvant ved inngangen til silur.
Den definerende dyregruppen for ordovicium er graptolitter, som stort sett forsvant ved overgangen til silur. Ellers var trilobitt og skallblekkspruter fremtredende blant fossilene, men også de første virveldyr – kjeveløse fisker – er dokumentert fra perioden. Ordivicium er den første perioden hvor vi med sikkerhet kan konstatere at det utviklet seg fisk.
Typefossiler som bidrar til å datere ordovicium, er ikke minst graptolitter fra dyphavsbassengene og trilobitter i grunnhavsbassengene. Arter som bare (eller stort sett bare) levde i denne perioden er trilobittene. Agnostidae oppsto tidlig og Asaphidae sent i kambrium, og begge levde gjennom hovedparten av ordovicium.
En rekke nye trilobitt-arter oppstod bare noen millioner år senere senere, synkront med at vi starter å regne tiden ordovicium:
I slutten av ordovicium skjedde en masseutdøing der så mange som 75 % av alle artene kan ha forsvunnet. Spesielt armfotinger og mosdyr ble rammet av denne utdøingen.
The Omen (2006)
The Omen (også kjent som The Omen: 666) er en amerikansk skrekkfilm fra 2006, regissert av John Moore. Manus er skrevet av David Seltzer. Hovedrollene spilles av Julia Stiles, Liev Schreiber og Mia Farrow. Filmen hadde premiere i USA den 6. juni 2006.
Handling
Robert Thorn (Liev Schreiber), en amerikansk diplomat stasjonert i Italia, blir informert om at sønnen hans døde under fødselen. Uten at hans kone, Katherine, får vite det adopterer Robert en nyfødt foreldreløs gutt etter forslag fra sykehusets katolske prest, pater Spiletto. Den nyfødte får navnet Damien, og Robert og Katherine oppdrar gutten som deres egen. Roberts karriere skyter fart i løpet av de neste fem årene. Han blir utnevnt til ambassadør til Court of St. James's i Storbritannia, og bosetter seg i en stor eiendom like utenfor London. Men flere urovekkende hendelser finner sted, inkludert selvmordet til Damiens barnepike på bursdagen til Damien.
Robert blir kontaktet av pater Brennan, som påstår at han var tilstede under Damiens fødsel. I mellomtiden oppdager fotografen Keith Jennings at flere av hans fotografier inneholder mystiske varsler, som blant annet kan forutse når folk kommer til å dø. En ny barnepike, fru Baylock, blir ansatt og hun begynner å ta avgjørelser uten å ha fått samtykke fra Thorn-familien. Blant annet går hun til anskaffelse av en stor rottweiler for Damiens beskyttelse. Etter en urovekkende hendelse, i nærheten av et kapell, hvor Damien angriper Katherine, begynner hun få flere livaktige drømmer om sønnen sin, en av disse involverer skjelettet til en sjakal. Når Thorn-familien besøker en dyrehage, reagerer alle dyrene voldsomt ved synet av Damien.
De finner sykehuset hvor Damien ble levert like etter fødselen, men hele bygningen har blitt revet ned etter en brann. De møter pater Spiletto, som viser dem til en kirkegård hvor de finner graven til Damiens mor, som faktisk viser seg å være en sjakal. I graven ved siden av, oppdager Robert liket til hans døde biologiske sønn. Robert og Jennings blir angrepet av en flokk ville hunder, og de klarer så vidt å unnslippe. Hushjelpen, fru Baylock, besøker Katherine på sykehuset, og Katherine får en blodpropp og dør. Etter å ha fått vite om sin kones død, reiser Robert til Megiddo og møter Bugenhagen som gir ham instruksjoner for å drepe Damien på vigslet jord med en dolk.
Bugenhagen sier at Robert også må undersøke Damien for et fødselsmerke i form av tre sekstall (666). Men Robert nekter å drepe Damien, og kaster fra seg dolken på bakken. Idet Jennings skal plukke opp dolken som Robert kastet fra seg, blir han plutselig drept. Når Robert kommer hjem blir han angrepet av fru Baylocks rottweiler, som han dreper. I Damiens rom, oppdager han fødselsmerket formet som 666. Fru Baylock angriper Robert, men han kjører over henne med bilen sin, og stikker av. Robert blir forfulgt av politiet, og han flykter til en kirke for å drepe Damien. Men under flukten blir Robert drept av politiet. USAs president er tilstede under Roberts begravelse, og holder Damien i hånden. Damien ser deretter rett inn i kamera før rulleteksten begynner.
Produksjon
Innspillingen startet 3. oktober 2005 i Barrandov Studios i Praha i Tsjekkia. Mesteparten av innspillingen foregikk der, men scenene som skulle forestille Jerusalem ble spilt inn i Matera i Italia.
Vårfuruskuddvikler
Vårfuruskuddvikler (Rhyacionia logaea) er en sommerfugl i gruppen av viklere (Tortricidae).
Utseende
En middelsstor (vingespenn 14-18 millimeter), brunlig vikler. Hodet er rødhåret. Thorax og forvingen er grålig brune, vingen med vage, lysere tegninger og varmt brunrød spiss. Bakvingen er blekt gråbrun.
Levevis
Larven lever på knopper og skudd av furu (Pinus sylvestris). De kan også spise sitkagran (Picea sitchensis). Arten har en tidlig flygetid i april-mai.
Utbredelse
Denne arten har en ganske begrenset utbredelse og er bare kjent fra det nordøstlige Skottland og fra Norden. I Norge er den kjent fra det sørlige Østlandet, fra Vest-Agder og fra Møre og Romsdal.
Continental Airlines
Continental Airlines var et flyselskap i USA. Det var en tid det femte største flyselskapet i USA, og verdens sjette største flyselskap. Selskapet hadde hovedkvarter i Houston i Texas, og fløy rutetrafikk over hele USA, samt flygninger til Europa og Asia. Selskapet fusjonerte i 2010 med United Airlines.
Continental Airlines opererte også flygninger i Norge, med ruter fra Oslo lufthavn, Gardermoen til Newark Liberty internasjonale lufthavn i Newark utenfor New York. Continental Airlines var medlem av Star Alliance fra 28. oktober 2009 til opphøret i 2012.
Historie
Continental Airlines ble etablert i 1934, da under navnet Varney Speed Lines. Navnet på selskapet kom fra eieren, som het Walter T. Varney. Han valgte tre år senere, i 1937 å endre navn på selskapet til Continental Airlines.
Selskapet opererte som innenriksselskap de første årene, men vokste stadig, selv om selskapet hadde et rutenett som begrenset seg til det nordamerikanske kontinentet. Selskapet gikk på 70-tallet, som en av de første, til anskaffelse av Boeing 747-maskiner, og begynte operasjoner med disse.
Finanskrisen på 80-tallet traff Continental Airlines hardt, som gjennom dette tiåret gikk konkurs to ganger. På midten av 90-tallet begynte selskapet igjen å ekspandere, og så mot det europeiske markedet, et flymarked som nå var deregulert slik at flyselskaper ikke lengre trengte søke om statlige konsesjoner til å operere ruter i de europeiske landene. Selskapet hadde et utstrakt rutenett i USA, Canada og Mexico, i tillegg til å operere ruter til de største europeiske og asiatiske destinasjonene.
Selskapsprofil
Hovedflyplassene for selskapet var George Bush interkontinentale lufthavn ved Houston og Newark Liberty internasjonale lufthavn i Newark ved New York. Continental var ett av to amerikanske flyselskap som drev regulær rutetrafikk mellom USA og Norge, hvor det andre var US Airways.
Flåten bestod utelukkende av Boeing-fly, der over 250 Boeing 737 fly utgjorde flertallet av flyene. Litt tyngre ruter innenlands i USA ble betjent av Boeing 757 og Boeing 767-200 fly. På transatlantiske og andre interkontinentale flygninger ble Boeing 757, Boeing 767-200, Boeing 767-400 og Boeing 777-maskiner brukt. Mindre ruter til småbyer ble betjent av selskapet Continental Express, som blant annet brukte Embraer-fly. I tillegg var det en del uavhengige småflyselskap som markedsførte ruter som Continental Connection.
Flåte
Continental Airlines flåte bestod utelukkende av Boeing-fly. Selskapet administrerte en flåte bestående av følgende fly: (oktober 2009)
Destinasjoner
Continental Airlines' rutenett inkluderte de fleste større byer i USA, samt flere i Canada og Mexico. Selskapet valgte også å satse tungt på destinasjoner i Europa, og da spesielt Storbritannia, hvor det opererte direkteflygninger til sju forskjellige destinasjoner. Continental Airlines hadde også enkelte ruter til Asia.
Gjennom sine datterselskap Continental Micronesia basert på Guam kunne selskapet tilby enda flere destinasjoner i Asia, samt i Oseania.
Steven Larsson
Steven Larsson (født 1. mai 1981) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Fylkesvei 4240
Fylkesvei 4240 går mellom Holmen og Bu i Sokndal kommune. Veien er 1,6 km lang.
Gitte Brunstad
Gitte Helene Brunstad (født 1991) er en norsk karateutøver som representerer Mizuchi KK.
Bjørgum
Bjørgum kan sikte til:
Gitte Brunstad
Hun vant 10 NM-gull i perioden 2007–2019. Hun vant kongepokalen i 2011, 2016, 2017 og 2019.
Hun vant VM-sølv i klasse -68 kg i 2014.
Quinuabamba (distrikt)
Quinuabamba er et distrikt i provinsen Pomabamba i regionen Ancash i Peru. Distriktets nasjonale statistikkode er 021604 og hovedstaden er Quinuabamba. Distriktet ble opprettet den 26. september 1941.
Ranheim
Stedsnavnet
Navnet Ranheim kommer sannsynligvis fra rani i betydningen «snute» eller «spiss», noe filologene mener er betydningen bak stedsnavnet etter et høyt nes der. Det er også foreslått at navnet kan komme fra sørsamisk "Raane-", og har sammenheng med den samiske fruktbarhetsgudinnen Rana Niejta med henvisning til at det er et fruktbart område. Rune Molnes/Albert Jåma skriver at Raanegåetie kan være et samisk navn på Ranheim.
Industrihistorie
Bydelen har historisk en sterk arbeiderbevegelse grunnet papirfabrikken som la grunnlaget for bebyggelse på stedet. Elva «Vikelva» (også kalt «Lutelva» eller «Reppen») renner gjennom bydelen, og tilgangen på rennende vann var en medvirkende årsak til at Ranheim Paper & Board (som i dag er en del av Petersongruppen) ble anlagt på Ranheim i 1884.
Det var fabrikkingeniør L.J. Dorenfeldt (f. 1863 på Ranheim) som i 1891 planla og bygget Ranheim Papirfabrik, etter å ha blitt ansatt som driftsassistent ved Ranheim Cellulosefabrik i 1884 – samme år som cellulosefabrikken startet driften. Papirfabrikken ble bygget om i perioden 1903–1906, og ble utvidet både i 1907 og i 1912.
Idrettslag
Bydelens idrettslag heter Ranheim Idrettslag (RIL), og er delt opp i fire avdelinger: fotball, håndball, friidrett og allidrett.
Ranheim på 2020-tallet
Bydelen er i utvikling. Flere store byggeprosjekter er igangsatt. Blant annet er Norges andre friidrettshall bygd i tilknytning til den nye skolen i Ranheimsfjæra. Nye Ranheim skole tar 650 elever fra 1. trinn til 7. trinn. Det bygges også boliger rett ved siden av skolen på Ranheimsfjæra Vestre med 200 boliger; også Østre vil med tiden bli bygget ut. Den 6. april 2021 gjenåpnet Bane NOR Ranheim stasjon, som hadde vært stengt for persontrafikk siden 1973.
Østre Porsgrunn kirke (1760–2011)
Østre Porsgrunn kirke, også kalt Østsiden kirke og Jesu Kirke i Østre Porsgrunn, var en korskirke fra 1760 i Porsgrunn i Telemark. Bygningen var tegnet av arkitekt og hoffbyggmester Laurids de Thurah.
Kirken ble natt til 11. april 2011 totalskadet i brann, og to tenåringer ble tiltalt og dømt for å ha tent på kirken. I 2019 ble den erstattet av en ny kirke.
Kirkebygg
Kirken som brant, var en laftet korskirke med 600 plasser. Den hadde vesttårn (strengt tatt i sørvest) og kor i (nord-)østre korsarm med sakristi i forlengelsen. Kirken var listeført som verneverdig, men var ikke fredet.
Inventar
Det var gjennom årene gjort om på interiøret og inventaret. Ved brannen hadde kirken en altertavle med et korsfestelsesbilde malt av Axel Ender i 1890. På veggen på hver side av tavlen var trestatuer av Moses og Aron. Prekestolen i rokokko var opprinnelig og ble restaurert i forbindelse med 250-årsjubileet. Det siste orgelet ble levert av Bruno Christensen & Sønner Orgelbyggeri i 1982 og går for å være orgelbyggeriets største kirkeorgel i Norge. Det aller meste av inventaret gikk tapt i brannen. Bare noen gjenstander som var oppbevart i et brannsikkert skap, ble reddet.
Kirkegård
Det er kirkegård på begge sider av Kirkebakken. Her ligger blant andre begravet kanselliråd Carl Deichman og eidsvollsmannen Jørgen Aall. På nordsiden av veien står et bårehus som ble tegnet av Haldor Børve og oppført i 1921.
Prosess mot ny kirke
Det var høyst ulike oppfatninger i Porsgrunns befolkning om hvorvidt kirken burde bygges opp som en kopi, eller som en moderne kirke ut fra behov og funksjoner. Det pågikk i årevis en aksjon for å få oppført en rekonstruksjon av kirken som brant, men blant aktive medlemmer i menigheten ønsket de fleste en moderne kirke. Dette ble også vedtatt av Porsgrunn kirkelige fellesråd, som var ansvarlig for bygging av ny kirke. Den nye kirken ble vigslet den 15. september 2019.
Ane Ørbø Kirkegaard
Ane Marie Ørbø Kirkegaard (født 17. april 1969) er en norsk freds- og konfliktforsker. Hun er PhD fra Göteborgs universitet (2004) med avhandlingen «A matter of difference?: family planning and gendered discourses on sexuality and reproductive decision-making among black and white Zimbabweans». Hun er lektor i freds- og konfliktvitenskap ved Malmö högskola.
Céntimo
Dagens bruk
Céntimo eller cêntimo er én hundredel av følgende grunnleggende nominaler:
Dennis Kimetto
Dennis Kipruto Kimetto eller Dennis Kipruto Koech (født 22. januar 1984) er en kenyansk langdistanseløper som konkurrerer i landeveisløp. Han innehar verdensrekorden på både maraton og 25 km landevei. Verdensrekorden på maraton satte han 28. september 2014 da han vant Berlin Marathon.
Kimetto vant både Chicago Marathon og Tokyo Marathon i 2013.
Catac (distrikt)
Catac er et distrikt i provinsen Recuay i regionen Ancash i Peru. Distriktets nasjonale statistikkode er 021702 og hovedstaden er Catac. Distriktet ble opprettet den 8. januar 1965.
Elisa Maria Nakab
Elisa Maria Nakab (født 8. mai 1998) er en italiensk freestylekjører.
Hun representerte Italia under Vinter-OL 2022 i Beijing, hvor hennes beste resultat var nummer 24 i slopestyle.
Anjanette Kirkland
Anjanette Kirkland (født 24. februar 1974 i Pineville, Louisiana) er en tidligere amerikansk hekkeløper.
Karrierens høydepunkter kom i 2001 med gullmedaljene under VM innendørs i Lisboa og VM i Edmonton, hvor hun løp på 12.42. I VM 1997 og VM 2003 kom hun ikke til finalen.
Santo Antônio da Barra
Santo Antônio da Barra er en kommune i delstaten Goiás i sentral-vestregionen av Brasil.
Vestre Porsgrunn kirke
Kirken ble oppført av byggmester Joen Jacobsen og innviet 16. mars 1758. I 1766 fikk kirken bordkledning, og i 1777 ble det gjort om på interiøret. Blant annet ble korskillet fjernet, og kirken fikk tønnehvelving med påmalt himmel og skyer. I 1830 fikk kirken sakristitilbygg i øst, og rundt 1900 ble interiøret endret: Hvelvingen ble malt hvit, veggene fikk panel og mye av inventaret ble skiftet ut. Det ble gjort om på dette ved restaureringer i 1930-åra og 1956. I 1995 ble det installert nytt orgel i kirken, bygget av Ernst Junker.
Kirkegården ble tatt i bruk i 1690. Der stod det i si tid et gravkapell. Etter hvert som kirkegården er blitt fylt opp, er ny kirkegård tatt i bruk ved Tørmo, der man også finner et gravkapell fra 1914 (ombygget 1957).
Egencia
Egencia (tidligere VIA Egencia og VIA Travel) er et selskap som tilbyr bistand til reiseadministrasjon for bedrifter og organisasjoner.
Yuniar Ninda Wanda
Yuniar Ninda Wanda (født 1987) er en norsk/indonesisk karateutøver som representerer Moss KK.
Hun vant 9 NM-gull i perioden 2011–2019.
Christlichsoziale Partei
Christlichsoziale Partei (CS) var et politisk parti i Østerrike fra 1893 til 1933, da det ble innlemmet i Fedrelandsfronten. Partiet blir regnet som en av forgjengerne til det østerrikske folkepartiet, ÖVP.
Det ble grunnlagt i 1893 av Wiens borgermester Karl Lueger, og gikk ut fra foreningene Vereinigten Christen, Christlichsoziale Verein (1887) og Christlichsoziale Arbeiterverein. Partiet inntok antisemittiske standpunkter og bekjempet liberalismen og Deutschliberale Partei.
Fra 1907 til 1911 var det det største partiet i det østerrikske Riksrådet, men tapte deretter majoriteten til SDAPÖ. Under første verdenskrig sto det på monarkiets side, men stemte i 1918 for opprettelsen av republikken og for Østerrikes tilslutning til Det tyske rike.
1918-1920 dannet partiet en koalisjonsregjering med SDAPÖ, men ble deretter største parti i en ny koalisjon med Großdeutsche Volkspartei (det stortyske folkepartiet) og Landbund. Fra 1920 hadde partiet den østerrikske forbundskansleren og 1928-1938 også den østerrikske forbundspresidenten.
Santo Antônio de Goiás
Santo Antônio de Goiás er en kommune i delstaten Goiás i sentral-vestregionen av Brasil.
Niort
Niort er en by og kommune i departementet Deux-Sèvres i regionen Nouvelle-Aquitaine sørvest i Frankrike. Niort ligger ved elven Sèvre niortaise, og er hovedstad i departementet Deux-Sèvres, og er den tredje største kommunen i regionen Poitou-Charentes. Byen er et stort industrisamfunn og er kjent for å ha en av Europas største finérfabrikker, og rangert som Frankrikes fjerde største finanssentrum, etter Paris, Lille og Lyon. I Frankrike regnes byen også som landets sosialøkonomiske hovedstad, blant annet fordi de største forsikringsselskapene i landet har sitt hovedsete der.
Befolkningsutvikling
Antall innbyggere i kommunen Niort
Cotaparaco (distrikt)
Cotaparaco er et distrikt i provinsen Recuay i regionen Ancash i Peru. Distriktets nasjonale statistikkode er 021703 og hovedstaden er Cotaparaco.
Oppgjør i jungelen (film)
Oppgjør i jungelen (originaltittel: Shout at the Devil) er en britisk actiondrama og eventyrfilm fra 1976 med Roger Moore og Lee Marvin i hovedrollene. Regi er ved Peter R. Hunt. Manus er basert på Wilbur Smiths roman med samme tittel fra 1968. Handlingen er lagt til Tysk-kontrolert Øst-Afrika like før utbruddet av første verdenskrig. Her befinner de to eventyrerne Oldsmith og Flynn seg. De er der for å jakte på elefanter og smugle elfenben, men da krigen bryter ut blir de involvert i kampen mot tyskerne. Handlingen er løst basert på fakta, blant annet synkingen av SMS Königsberg.
Filmen er primært en actiondrama og eventyrfilm, men inneholder også flere komiske elementer.
Handling
Handlinga er lagt til Tysk-kontrollert Øst-Afrika i 1913, like før utbruddet av den første verdenskrig.
I Zanzibar slår de to eventyrerne Oldsmith og Flynn seg sammen for å jakte på elefanter og smugle elfenben. Oldsmith er en britisk gentleman, mens Flynn er en forfyllet amerikaner og svindler. De trenger stadig lenger inn i fiendeland og havner derfor i konflikt med både tyskere og opprørske innfødte. Når første verdenskrig bryter ut, går de med i kampen mot tyskerne. Deres oppdrag blir å plassere en bombe på det enorme slagskipet Blücher. Oppdraget kompliseres da den tyske øverstkommanderende kidnapper Flynns vakre datter og holder henne fanget ombord på skipet. Hun er i tillegg blitt gift med Flynns kompanjong, Oldsmith.
Om filmen
Opptakene ble gjort på Malta og Sør-Afrika i perioden mars til juli 1975.
Filmen har fått 60 % på Rotten Tomatoes. Den amerikanske filmanmelderen Roger Ebert gav den tre av fire stjerner og beskrev den på følgende måte: «"Shout at the Devil" is a big, dumb, silly movie that's impossible to dislike».
Aftenpostens anmelder gav den middelmådig omtale.
Assesse
Assesse er en kommune i den belgiske provinsen Namur.
Anton Heiberg
Anton Wilhelm Scheel Heiberg (født 26. mars 1878, død 11. september 1947) var en norsk sceneinstruktør og teaterdirektør.
Heiberg studerte jus fra 1896, tok 2. avdeling to år etter og virket fire år ved advokatkontorer i Kristiania og tok juridisk embedseksamen i 1902.
Fra 1903 var han sceneinstruktør ved Nationaltheatret og reiste med studiestipend til scener i Europa. Han ble 8. februar 1905 direktør ved Den Nationale Scene som han ledet et par år. Han ledet så Tivoli Teater i Oslo fra 1912, frem til det gikk inn i 1914. I 1915 ble han ansatt som sceneinstruktør og kunstnerisk rådgiver ved Det Norske Teatret, 1916–1917 var han kunstnerisk leder og sceneinstruktør ved samme teater. I mai 1922 åpnet han Friluftsteatret på Norsk Folkemuseum og drev det i mange år. Heiberg var instruktør ved Centralteatret 1928–31. I 1931 overtok han Carl Johan Teatret sammen med Thorleif Reiss og fra 1933 også Per Aabel. Noen av stykkene regisserte han også (som Loppen i øret), og i 1943 overtok han etter Ellen Isefjær som teatersjef. Heiberg søkte på stillingen som teaterdirektør for Nationaltheatret i 1927 og i 1934.
Anton var sønn av Edvard Omsen Heiberg (1829–84) og Wilhelmine Augusta Rode (1836–1917). Faren var stiftoverrettsassessor. Han hadde tre kjente brødre. Eldst var forfatteren Gunnar Heiberg (1857–1929). Nest eldst var rådmannen i Oslo Jacob Vilhelm Rode Heiberg (1860–1946), som var far til teatersjef og -kritiker Hans Heiberg (1904–78). Den tredje broren var legen Inge Heiberg (1861–1920). Anton Heibergs fetter og navnebror Anton Wilhelm Scheel Heiberg (1868–1947) var far til advokat Jens Gerhard Holmboe Heiberg (1903–89), som var far til forretningsmannen Gerhard Heiberg (født 1939).
Antitese
Antitese er det motsatte av en tese, og er ofte motsetningen til en påstand.
Antitese er det andre leddet i en hypotese, og er argumentet mot påstanden (tese). Hypotesen består av tre ledd, nemlig tese, antitese og syntese, hvor tese er en påstand, antitese er argumentet og syntesen er konklusjonen.
Antitese er også et mye brukt begrep når man snakker om samtalens kunst, og dens mester Sokrates, hvor han legger frem en påstand (tese), et motslående argument (antitese) og dermed kommer frem til en konklusjon (syntese).
Innenfor retorikken er også antitese ofte brukt om to ord med motsatt betydningsinnhold (f.eks. sorg og glede)
DS «Havda» (1881)
DS «Havda» var i perioden 1922-1944 et kystruteskip i kystrutefart på strekningen Steinkjer-Trondheim-Bergen-Stavanger-Sandnes for Indherreds Aktie-Dampskibsselskab. Før dette tilhørte skipet i perioden 1903-1918 Søndmøre Dampskibsselskab som «Hjørungavaag». «Havda» ble bombet i senk av britiske fly i Askvoll like før jul i 1944. 6 mennesker omkom.
Fylkesvei 5632
Fylkesvei 5632 går mellom Vellelågi og Midtun i Årdal kommune.